ยำตำรวจ หั่นดอกไม้และกระบอง 21/04/62
โอม อมฤต เข้าเวรคอลัมน์ ยำตำรวจ ประจำฉบับ วันอาทิตย์ที่ 21 เม.ย.2562,มีลาภเสื่อมลาภมียศเสื่อมยศ ยศถาบรรดาศักดิ์ไม่มีอะไรแน่นอน คำพระท่านว่าไว้ตั้งแต่โบราณกาลเพื่อไม่ให้มนุษย์ปุถุชน เหลิง มัวเมาในอำนาจวาสนาที่ได้รับมา,การเมืองภายในวงการสีกากีแม้จะมีรายการ ฟ้าผ่า แต่คลื่นลมยังดูสงบเงียบเชียบวังเวงจนน่ากลัวว่าจะมีพายุใหญ่โถมกระหน่ำเข้ามาหรือไม่ เช่นเดียวกับการนัดประชุม ก.ตร.เพื่อแต่งตั้ง ผบช.สตม. แทน บิ๊กโจ๊ก พล.ต.ท.สุรเชษฐ์ หักพาล ได้ฤกษ์ประชุมไปแล้ว พร้อมปูนบำเหน็จข้าราชการตำรวจที่ตั้งใจทำงานและจะเกษียณอายุราชการในปีนี้,พล.ต.อ.จักรทิพย์ ชัยจินดา ผบ.ตร. ยังทำงานตามปกติ เช่นเดียวกับศูนย์ ศปอส.ตร.ที่มี บิ๊กโจ๊ก เป็น รอง ผอ.ศูนย์และหัวหน้าชุดปฏิบัติการ ยืนยันจาก พล.ต.อ.รุ่งโรจน์ แสงคร้าม รอง ผบ.ตร.และเป็น ผอ.ศปอส.ตร.ว่ายังเปิดรับเรื่องราวร้องทุกข์ตลอดเวลา ชุดทำงานยังเป็นชุดเดิมที่มีผลงานช่วยเหลือประชาชนมาอย่างดี แต่จะแต่งตั้งใครมาแทนก็แล้วแต่ผู้บังคับบัญชา,โอม อมฤต ยืนยันอีกแรง ศปอส.ตร.มีผลงานเป็นที่ประจักษ์ แก๊งอาชญากรต่างชาติโดนปราบจนเหี้ยน แก๊งคอลเซ็นเตอร์ โรแมนซ์สแกม ถูกขุดรากถอนโคน ประสานงานภูธรจับกุมแก๊งนายทุนดอกเบี้ยโหดโดนกันระนาว คืนหลักทรัพย์ โฉนดที่ดินให้ชาวบ้านที่ตกเป็นเหยื่อแล้วจำนวนนับหมื่นราย ผลสัมฤทธิ์ของ ศปอส.ตร. ต้องยกให้เขาครับ,ปี 2562 นี้มีระดับรอง ผบ.ตร.เกษียณอายุราชการถึง 3 นาย พล.ต.อ.รุ่งโรจน์ แสงคร้าม นรต.34 พล.ต.อ.ศรีวราห์ รังสิพราหมณกุล นรต.35 และ พล.ต.อ.เฉลิมเกียรติ ศรีวรขาน นรต.35 เป็นผลให้ระดับ ผช.ผบ.ตร.นับสิบนายที่จะต้องขยับนั่งเก้าอี้สูงขึ้น แต่ขึ้นได้เพียง 3 คนก็คงต้องมีคุณสมบัติครบถ้วนเพราะเป็นอนาคตของสำนักงานตำรวจแห่งชาติในไม่ช้า,กะเก็งกันตามธรรมเนียมส่องกล้องแล้วพบ นรต.38 มาแรงยกแผง พล.ต.ท.ปิยะ อุทาโย โฆษกเบอร์หนึ่ง ตร.แรงจัด ตามด้วย พล.ต.ท.มนู เมฆหมอก และ พล.ต.ท.ดำรงศักดิ์ กิตติประภัสร์ เพื่อนเลิฟทั้งสามท่านสืบเสาะมาแล้วล้วนเป็นนายตำรวจมีความประพฤติดี เรียนเก่ง มันสมองเป็นเลิศ แถมมนุษยสัมพันธ์ยังเยี่ยมอีก ตรงสเปกจริงๆ,เทศกาลสงกรานต์ผ่านพ้น โล่งอกโล่งใจสำหรับ พล.ต.อ.ศรีวราห์รับผิดชอบการจราจรมาแล้ว 3 ปี นั่ง ฮ.ตรวจการจราจรทุกวันตั้งแต่กรุงเทพฯยันนครสวรรค์ และนครราชสีมา รถยนต์ 3 ล้านกว่าคันไปกลับสะดวกโล่งกว่าทุกปีที่ผ่านมา ต้องยกความดีให้เจ้าหน้าที่และอาสาสมัครทุกนายอำนวยความสะดวกประชาชนอย่างดียิ่ง,สะอึก พ.ร.บ.ทะเบียนราษฎรมีผลบังคับใช้แล้วตั้งแต่วันที่ 15 เม.ย.ที่ผ่านมา ให้อำนาจเจ้าหน้าที่ทั้งฝ่ายปกครองและตำรวจ ถ้าออกหมายเรียกผู้กระทำผิดที่อยู่จากทะเบียนบ้าน 2 ครั้งไม่มาพบมาแสดงตัว มีสิทธิ์โอนชื่อตามหมายเรียกไปเข้าทะเบียนกลางของอำเภอหรือของสำนักงานเขตนั้นๆทันที,แปลไทยเป็นไทยทะเบียนบ้านกลางจึงกลายเป็นที่อยู่ของผู้กระทำผิดไปแล้ว แม้ผู้ชำนาญการด้านกฎหมายจะระบุจะกระทำเฉพาะคดีอุกฉกรรจ์ที่มีโทษเกินกว่า 3 ปีขึ้นไปเท่านั้น แต่ด้านสิทธิมนุษยชนจะเป็นอย่างไรกันต่อไปคงต้องติดตามดูครับ,ฝากถึง พล.ต.ต.มงคล วรุณโณ ผบก.น.5 นรต.36 คดี นายสิทธิศักดิ์ นันทะเทิม หรือโปรนิค โปรกอล์ฟชื่อดัง เป็นเจ้าทุกข์ถูกขโมยโทรศัพท์มือถือ ยี่ห้อไอโฟนเอกซ์ สีดำ จากร้านนั่งดื่มริมถนนสุขุมวิท 89 ท้องที่ สน.พระโขนง ไปแจ้งความกับ พ.ต.ต.ภาณุวิชญ์ มารศรี ตั้งแต่ 3 เม.ย.62 คดีไม่คืบหน้าทั้งๆที่มีคลิปเหตุการณ์ คนร้ายเป็นฝรั่งซำเหมาในย่านนั้น คดีเงียบฉี่ไม่มีการออกหมายเรียกใดๆ เจ้าตัวเกรงว่ามันจะไปก่อเหตุกับคนอื่นอีกช่วยลากคอเข้าตะรางด้วย.,โอม อมฤต
มีลาภเสื่อมลาภมียศเสื่อมยศ ยศถาบรรดาศักดิ์ไม่มีอะไรแน่นอน คำพระท่านว่าไว้ตั้งแต่โบราณกาลเพื่อไม่ให้มนุษย์ปุถุชน เหลิง มัวเมาในอำนาจวาสนาที่ได้รับมา
จักรทิพย์ ชัยจินดา,ศรีวราห์ รังสิพราหมณกุล,รุ่งโรจน์ แสงคร้าม,สุรเชษฐ์ หักพาล,ศปอส.ตร.,ยำตำรวจหั่นดอกไม้และกระบอง,โอม อมฤต